2. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΗΣ ΠΡΟΝΟΙΑΣ Αριθ. Ειγ/118 της 22 Δεκ. 1961/22 Ιαν.  1962 (ΦΕΚ Β΄ 19) Περί συμπληρώσεως της υπ’ αριθ. 389966 Υγειονομικής διατάξεως «περί υγειονομικών μέτρων επί των πάσης φύσεως μεταφορικών μέσων». Έχοντες υπ’ όψιν τας διατάξεις του Α.Ν. 2520/40, την υπ’ αριθ. 389966 Υγειονομικήν διάταξιν «περί υγειον. μέτρων των πάσης φύσεως μεταφορικών μέσων», αποφασίζομεν: Το άρθρ. 2 συμπληρούται ως ακολούθως: 1.Η καθαριότης των οχημάτων θα γίνεται μερίμνη και δαπάναις των ιδιοκτητών αυτών, ούτως ώστε την πρωϊαν να παραλαμβάνωνται ταύτα υπό των οδηγών και εισπρακτόρων καθαρά. Επί περιπτώσεων όμως εμφανούς ρυπάνσεως των οχημάτων κατά το διάστημα της κυκλοφορίας τούτων εξ απορριπτομένων, εισιτηρίων τεμαχίων χάρτου χώματος κλπ. οπότε παρίσταται ανάγκη επιπροσθέτου καθαρισμού, ούτος θα διενεργήται υπό των εισπρακτόρων και θα λαμβάνη χώραν εις τα τέρματα των διαδρομών, κατά τας ώρας καθ’ ας η κίνησις του κοινού μειούται λαμβανομένων των καταλλήλων μέτρων όπως μη εγείρεται κονιορτός (βεβρεγμένον σάρωθρον) τα δε απορρίμματα δεν θα απορρίπτωνται επί του εδάφους αλλά θα συλλέγωνται και φυλάσσωνται εις ίδια δοχεία απορριμμάτων μετά καλύμματος, τα οποία θα υπάρχουν εις τα τέρματα των διαδρομών μερίμνη των Κ.Τ.Ε.Λ. Σελ. 352(β) Τεύχος-Σελ. Ομοίως το άρθρ. 7 συμπληρούται ως ακολούθως: 2.Εις α οχήματα υφίστανται εξαεριστήρες, η παραμονή ανοικτού του τελευταίου δεξιά παραθύρου δεν είναι υποχρεωτική κατά τον χειμώνα. Κατά το ανωτέρω χρονικόν διάστημα ο πλήρης εξαερισμός των εκτελούντων αστικήν συγκοινωνίαν μεταφορικών μέσων θα επιτυγχάνεται δι’ ανοίγματος ικανού αριθμού παραθύρων και των θυρών των οχημάτων, εις τας αφετηρίας και τα τέρματα των γραμμών, ευθύς μετά την αποβίβασιν των εντός αυτών ευρισκομένων επιβατών και προ της επιβιβάσεως των αναμενόντων μερίμνη των εισπρακτόρων. Προκειμένου περί των υπεραστικών λεωφορείων ο πλήρης εξαερισμός αυτών θα διενεργήται κατά τον αυτόν τρόπον εις τους τόπους σταθμεύσεώς των δι’ ανάπαυσιν των επιβατών. 3.Εις έκαστον όχημα δέον όπως υπάρχη εις κατάλληλον προσιτόν σημείον δοχείον αχρήστων δια την απόρριψιν των εισιτηρίων τεμαχίων χάρτου κλπ.  4.Εις έκαστον όχημα δέον να υπάρχη κιβωτίδιον Α΄ Βοηθειών εφωδιασμένον πάντοτε δια του απαραιτήτου υγειονομικού υλικού πρώτης ανάγκης. 5.Οι εισπράκτορες και οι οδηγοί των οχημάτων δέον όπως επιμελώνται της ατομικής των καθαριότητος και εμφανίσεως. 6.Κατά την αποκοπήν των εισιτηρίων υπό των εισπρακτόρων, δέον όπως χρησιμοποιείται καθαρός βεβρεγμένος σπόγγος, απαγορευομένου του δια σιέλου διαχωρισμού των εισιτηρίων. 7.Απαγορεύεται η επιβίβασις εις τα λεωφορεία και τρόλεϋ ατόμων εμφανώς ρυπαρών ως και αντικειμένων δυναμένων να ρυπάνουν τους επιβάτας. 8.Οχήματα διαθέτονται ψυγεία προς συντήρησιν τροφίμων, αναψυκτικών κλπ. δέον όπως διατηρώσι τα ψυγεία ταύτα εις θερμοκρασίαν κατωτέραν των 10ο C.ούτως ώστε τα εν αυτοίς φυλασσόμενα είδη να παραμένωσιν εν καλή καταστάσει και προσφέρωνται υπό υγιεινούς όρους. 9.Απαγορεύεται η χρήσις οινοπνευματωδών ποτών υπό των οδηγών αυτοκινήτων κατά τον χρόνον της υπηρεσίας των και γενικώς η οδήγησις υπό προσώπων ευρισκομένων υπό την επήρειαν οινοπνεύματος. Αι μέθοδοι και ο τρόπος ελέγχου (ειδικά TEST) καθορισθήσονται δι’ αποφάσεως του Α.Υ.Σ. 10.Η ισχύς της παρούσης εχούσης εφαρμογήν καθ’ άπασαν την Επικράτειαν άρχεται 15 ημέρας μετά την δημοσίευσίν της εις την Εφημερίδα της Κυβερνήσεως. Η εκτέλεσις δ’ αυτής ανατίθεται εις τα Κρατικά Υγειονομικά και Αστυνομικά Όργανα, οι δε παραβάται διώκονται και τιμωρούνται κατά τας διατάξεις του ισχύοντος ποινικού κώδικος. 21.Η.α.2 Υγειονομικά μέτρα 